|  |  |
| --- | --- |
|  | Liikenneasiat 20 § / 2019 |

Ajajantien ja Kartanonkadun välinen väylä

Selostus ja perustelu Ajajantien ja Kartanonkadun välillä kulkee puistoväylä. Ajajantien päässä on ”moottorikäyttöisellä ajoneuvolla ajo kielletty (312) liikennemerkki. Kartanonkadun päästä ko. liikennemerkki puuttuu, vaikkakin ko. merkki on siellä aiemmin ollut. Ko. liikennemerkeistä ei löydy aiempaa päätöstä.   
  
Väylällä on tapahtunut läpiajoa, nimenomaan Kartanonkadulta Ajajantielle. tämän vuoksi Kartanonkadun päähän on tarpeen asettaa väylällä ”moottoriajoneuvolla ajo kielletty” (312) liikennemerkki.

Pyydetyt lausunnot Poliisille on varattu mahdollisuus lausunnon antamiseen.

Poliisilla ei ole huomautettavaa asiaan.

Päätös Asetetaan puistoväylän päihin ”moottorikäyttöisellä ajoneuvolla ajo kielletty” (312) liikennemerkit.

Liikennemerkit voidaan asentaa paikoilleen, kun päätös on lainvoimainen.

Merkkien maastoon asentamisesta vastaa kunnossapitopäällikkö Jere Toppinen puh. 044 718 5674.

Toimivallan peruste Kaupunkiympäristön palvelualueen toimintasääntö § 10.

|  |  |
| --- | --- |
| Ari Räsänen |  |
| suunnittelupäällikkö |  |

Asiakirja on allekirjoitettu koneellisesti Kuopion kaupungin asianhallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Hanna Myllynen, puh. +358 44 718 5333 |

etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| 1986/2019 Kartanonkatu Ajajantie asemapiirustus.pdf |

Tiedoksi Kaupunkirakennelautakunta

Kaupunginhallitus

Kunnossapitopäällikkö

Nähtävänäolo Päätös on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko) 7.3.2019

**Liite A kuntalain mukainen oikaisuvaatimusohje**

**Oikaisuvaatimusoikeus**

Päätökseen tyytymätön voi tehdä kirjallisen oikaisuvaatimuksen.

Oikaisuvaatimuksen saa tehdä se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä kunnan jäsen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Puhelin 044 718 5113 tai 044 718 5110

Sähköposti kaupunkiymparisto(at)kuopio.fi

**Oikaisuvaatimusaika ja sen alkaminen**

Oikaisuvaatimus on tehtävä **14 päivän kuluessa** päätöksen **tiedoksisaannista**. Kunnan jäsenten katsotaan saaneen päätöksestä tiedon seitsemän päivän kuluttua siitä, kun pöytäkirja on asetettu yleisesti nähtäväksi Kuopion kaupungin verkkosivuille www.kuopio.fi/paatoksenteko. Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä, kolmen päivän kuluttua sähköpostin lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana. Tiedoksisaantipäivää ei lueta oikaisuvaatimusaikaan.

**Oikaisuvaatimuksen sisältö ja toimittaminen**

Oikaisuvaatimuksesta on käytävä ilmi vaatimus perusteineen ja se on tekijän allekirjoitettava.

Oikaisuvaatimuksen voi toimittaa myös telekopiona (faksina) tai sähköpostina. Sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä, eikä asiakirjan alkuperäisyyttä tai eheyttä ole syytä epäillä.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston virka-ajan päättymistä tai mikäli määräajan viimeinen päivä on pyhäpäivä tai muu sellainen päivä, jona työt virastoissa on keskeytettävä, ensimmäisenä arkipäivänä sen jälkeen.

Sähköisen viestin (faksin tai sähköpostin) katsotaan saapuneen viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.

Oikaisuvaatimus toimitetaan aina omalla vastuulla. Postiin asiakirjat on jätettävä niin ajoissa, että ne ehtivät perille ennen oikaisuvaatimusajan päättymistä.